Terier Tenterfield

Terier Tenterfield ialah satu baka anjing yang dikembangkan di Australia. Ia merupakan anjing kuat, aktif, tahan lasak, dan tangkas dan lapis bulu pendek licinnya menjadikannya pendamping keluarga yang 'mudah dijaga'.

Penampilan
Terier Tenterfield terdapat dengan pelbagai warna, tetapi warna lapis bulunya kebanyakannya putih dengan tanda-tanda hitam, zaitun, atau malah sawo matang dalam tonnya. Ia merupakan anjing kecil yang pada purata tumbuh sehingga ketinggian .

Sejarah
Asal usul terier Tenterfield tidak diketahui. Baka terier Tenterfield dikatatkan berasal daripada anjing yang menemani peneroka pertama dari Eropah di Australia yang belayar dari Portsmouth di selatan England. Anjing ini merupakan pembunuh haiwan perosak. Anjing terkecil dipilih untuk memainkan peranan itu di atas kapal-kapal Eropah, lalu membawa kepada ketibaannya di Australia. Anak anjing terkecil daripada perinduk terier rubah juga dikatakan kadang-kadang dipilih seperti untuk kebolehgerakan dalam peranan perburuan, malah ada kalanya disilangkan dengan baka kecil lain untuk mencapai saiz lebih kecil.

Menjelang lewat abad ke-19, sejenis anjing yang dikenali sebagai terier rubah katik (miniature fox terrier, dikenali sebagai "mini foxy") cukup berasas di luar bandar Australia sebagai pembunuh haiwan perosak dan pendamping keluarga. Menjelang tahun 1920-an, anjing ini telah menjadi ketetapan dalam isi rumah bandar.

Nama "Tenterfield" kadang-kadang salah dinyatakan untuk menunjukkan tempat asal baka ini. Sebaliknya, ia mungkin telah diterbitkan daripada seorang pembiak baka cukup terkenal. Anjing ini dibiakbakakan secara meluas di New South Wales utara dan di sekitar kawasan itu. Tenterfield ialah salah satu daripada banyak kawasan di Australia yang mempunyai terier kecil jenis ini yang dibela. Pekan Tenterfield adalah penting dalam sejarah Australia kerana Pidato Tenterfield mengenai kemerdekaan daripada Britain. Sebagai tambahan, pemilik kedai pelana di pekan itu, seorang lelaki bernama George Woolnough, diabadikan oleh cucu beliau, seorang penghibur, Peter Allen sebagai "Tenterfield Saddler" ("Tukang Pelana Tenterfield"). Penduduk Tenterfield mengaku bahawa En. Woolnough memiliki dan menyayangi sebilangan terier ini, namun, fotograf anjing ini masih belum ditemukan.

Nama terier Tenterfield dicadangkan pada tahun 1990-an oleh tokoh perkebunan televisyen, Don Burke, dan diterima pakai semasa penamaan semula salah sebuah kelab terier rubah katik pada masa itu.

Kesihatan
Sebuah kajian yang meneliti hipotiroidisme kongenital pada terier Tenterfield mendapati bahawa suatu mutasi di dalam gen R593W bertanggungjawab. Mutasi ini dikenal pasti pada semua anjing terjejas dan 31% daripada jumlah terier Tenterfield yang sihat secara klinikal. Ujian untuk mutasi ini di dalam gen R593W telah dibangunkan dan dikeluarkan.

Lihat juga
 Senarai baka anjing
 Terier rubah katik
 Terier rubah licin

Catatan

Rujukan

Kategori:Baka anjing
Kategori:Baka anjing berasal dari Australia
Kategori:Terier